**LĒMUMS**

Liepājā

|  |  |
| --- | --- |
| 2023. gada 15. jūnijā | Nr.199/7  (prot. Nr.7, 23.§) |

Par licencēto makšķerēšanu Liepājas ezerā

un Tirdzniecības kanālā no dzelzceļa tilta

līdz tramvaja tiltam

Licencētā makšķerēšana Liepājas ezerā tiek īstenota saskaņā ar 2020. gada 30. novembrī apstiprinātajiem Liepājas ezera zivsaimnieciskās ekspluatācijas noteikumiem (izstrādātājs – SIA “Saldūdeņu risinājumi”), lai racionāli izmantotu vērtīgo zivju krājumus un iegūtu papildu līdzekļus zivju krājuma pavairošanai, aizsardzībai un makšķerēšanas attīstībai. Pamatojoties uz Pašvaldību likuma 10. panta pirmās daļas 1. punktu, Zvejniecības likuma 10. panta piekto daļu, Ministru kabineta 2015. gada 22. decembra noteikumu Nr.799 “Licencētās makšķerēšanas, vēžošanas un zemūdens medību kārtība” 15. punktu un 2015. gada 22. decembra noteikumiem Nr.800 “Makšķerēšanas, vēžošanas un zemūdens medību noteikumi”, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2023. gada 15. jūnija saistošos noteikumus Nr.10 “Par licencēto makšķerēšanu Liepājas ezerā un tirdzniecības kanālā no dzelzceļa tilta līdz tramvaja tiltam 2023.–2028. gadam”.

2. Pilnvarot biedrību “Liepājas ezeri” organizēt licencēto makšķerēšanu.

3. Atzīt par spēku zaudējušu Liepājas valstspilsētas domes 2022. gada 17. marta lēmumu Nr.99/5 “Par licencēto makšķerēšanu Liepājas ezerā un Tirdzniecības kanālā no dzelzceļa tilta līdz tramvaja tiltam”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Zemkopības ministrijai, Pārtikas drošības, dzīvnieku veselības un vides zinātniskajam institūtam “Bior”, Valsts vides dienesta Kurzemes reģionālajai vides pārvaldei, Dabas aizsardzības pārvaldes Kurzemes reģionālajai administrācijai, Vides nodaļai, biedrībai “Liepājas ezeri”, oficiālajam izdevumam “Latvijas Vēstnesis” | |